kardosdrur/scandi-wiki huggingface dataset:
Ester Nagel

Ester Merete Nagel (5. marts 1918 i Stockholm - 19. marts 2005) var en dansk forfatterinde.

Hun var datter af impresario Arnold Walter Nagel (1889-1947) og Else Elise Kønig (1893-1973) og debuterede i 1940 med en novelle i Vild Hvede, det danske litterære tidskrift, der i dag hedder Hvedekorn.

Ester Nagel voksede op i Berlin og i København og skrev og tegnede fra en tidlig alder. Hun blev udlært apoteksassistent i 1938, men levede af sit forfatterskab fra 1943. Hun var gift med forfatter Halfdan Rasmussen fra 1943 til 1973. Sammen fik de to børn, skuespilleren Iben Nagel Rasmussen og Musikeren Tom Nagel Rasmussen.

Ester Nagels forfatterskab rummede noveller, romaner, hørespil, dramatik, artikler og kronikker.

I 1950'erne og 60'erne skrev Ester Nagel flere hørespil til Danmarks Radio, blandt andre Lad Magdalena fortælle (1959) om en krigsflygtnings skæbne i en flygtningelejr. Andre hørespil har kønsrollemønstre og ægteskab som temaer. Hun var fra slutningen af 1940'erne til 1970'erne aktiv i Dansk Kvindesamfund.

Ester Nagel var en af de få kvindelige forfattere i sin generation, og i bogen Husmor og Skribøse (en brevveksling med veninden Tove Ditlevsen) udtrykker hun den splittelse, hun føler mellem sin karriere som forfatterinde og sin rolle som husmor og mor til to små børn. Også hendes øvrige forfatterskab omhandlede ofte samfundsmæssige eller kønspolitiske emner. Ester Nagel bidrog ud over sine bøger og hørespil med artikler og kronikker til danske aviser.

Bibliografi 

 Mennesker. Fire skitser, 1943.
 Dagen gaar sin gang, 1944.
 Striden om Jakob, 1947.
 Under Ansvar, 1948.
 Fremmed gråd, 1949.
 Danske folkeeventyr, 1950.
 Huset ved dæmningen, 1951.
 Lyset bag horisonten, 1953.
 Navnet i klippen, 1954.
 Lille-Ost og hans bedrifter, 1955.
 Vimpler i blæst, 1957.
 En køn redelighed, hørespil, 1965
 Et sted midt i verden, 1966.
 Lad Magdalena fortælle, 1968.
 Det store kirsebærtræ, 1972
 Havets døtre i vinden og andre noveller, 1976.
 Uno, 1977.
 Husmor og skribøse: En brevveksling med Tove Ditlevsen, 1986.

Kilder

Eksterne henvisninger 
 

Dansksprogede forfattere fra Danmark
Novelleforfattere fra Danmark
Romanforfattere fra Danmark
Dramatikere fra Danmark
Personer fra Stockholm
Danskere født i Sverige
Danskere i 1900-tallet
Personer i Kraks Blå Bog (afdøde)
Personer i Dansk Kvindebiografisk Leksikon
Viasat Crime/Nature

Viasat Crime/Nature eller Viasat Nature/Crime er en dansk tv-kanal, og der viser krimi- og naturprogrammer. Programmer er delt op, så der vises natur- og dyreprogrammer fra 06:00 til 20:00, mens der fra 20:00 til 00:00 sendes krimiserier.

Kanalen ejes af Viasat.

Crime/Nature
Bernt Lund

Bernt Lund (14. juli 1812 i Solør - 30. oktober 1885 i Kristiania) var en norsk forfatter, far til Ole Wilhelm og Alf Lund.

Som søn af en bonde, der under felttoget 1808 havde udmærket sig som fører for en friskare, valgte Lund, efter et par års studium af teologi, at uddanne sig til officer (1837). Med ritmesters rang trådte han 1863 ud af hæren for helt at vie sig til vejbygning, som han alt i flere år havde deltaget i, og hvormed han fortsatte til 1878.

Fra ungdommen af havde han syslet med malerkunsten, under Fearnleys og Gudes vejledning, idet han som kavaleriløjtnant havde ligget med offentligt stipendium ved akademiet i Düsseldorf; en øjensygdom standsede imidlertid snart hans lovende kunstnerbane.

Hans æstetiske anlæg gav sig også udtryk i vers, som han offentliggjorde i tidsskriftpressen; de episke digte Trysil-Knud (1861) og Det arvede Sværd hører fremdeles til den klassiske skolelæsning. Et par år før sin død samlede han sine spredte publikationer i et lidet bind Nogle Digte (1882).

Kilder 

 

Officerer fra Norge
Ingeniører fra Norge
Malere fra Norge
Digtere fra Norge
Dansksprogede forfattere fra Norge
Nordmænd i 1800-tallet
Salmonsens
Cofman

Cofman er en danskejet rejseportal som blev lanceret i 2000, med det formål at sammenfatte samtlige feriehuse i Europa, og give deres brugere mulighed for at reservere deres feriebolig via internettet. 

Cofman er i de seneste år blevet brugt af danske medier til at tage temperaturen på den danske sommerhusudlejning.

Eksterne kilder/henvisninger

Danske virksomheder etableret i 2000
Rejsebureauer i Danmark
Carl Frederik Fearnley

Carl Frederik Fearnley (født 19. december 1818 i Frederikshald, død 22. august 1890 i Kristiania) var en norsk astronom, bror til Thomas Fearnley.

Fearnley ansattes 1844 som observator ved observatoriet i Kristiania og blev 1852 universitetsstipendiat i astronomi, i hvilket fag han holdt forelæsninger fra 1856. Efter at Fearnley 1857 havde afslået en kaldelse som professor i astronomi ved Københavns Universitet, udnævntes han samme år til lektor og 1865 til professor i astronomi ved Kristiania Universitet. I 1861 blev Feranley tillige direktør for observatoriet. 

Han har flittig observeret planeter og kometer, bestemt observatoriets polhøjde samt dets længde i forhold til Rundetårn i Københsvn (Beschreibung und Lage der Universitäts-Sternwarte in Christiania 1849). Den totale solformørkelse 28. juli 1851 observerede Fearnley som udsending fra Königsberg i Rixhöft ved Østersøen, og han var med Himalaya-ekspeditionen for at observere den totale solformørkelse i Spanien 1860. 

Fearnleys hovedarbejde er hans deltagelse i det internationale zonearbejde for den nordlige himmel. Observationerne er publicerede i Zonenbeobachtungen der Sterne zwischen 64 50’ und 70° 10’ nördlicher Declination (1888). Den på basis af dette arbejde sammenstillede Kristiania katalog oplevede Fearnley ikke at se færdigtrykt. Foruden disse arbejder har han i Kristiania Videnskabsselskab 1859 meddelt en metode til at bestemme nordlysets højde ved observation på ét og samme sted og 1884 publiceret afhandling: Zur Theorie der terrestrischen Refraktion. 

Af Fearnleys andre studier fortjener at fremhæves hans arbejder over stjerneskud, hvilke han påbegyndte længe før Schiaparelli; men det lidet, han har publiceret heraf, hidrører fra tiden efter Schiaparelli. For den europæiske gradmåling har han opmålt en basis på Egeberg og en ved Rindenleret (Die Basis auf Egeberg bei Kristiania und die Basis auf Rindenleret bei Levanger 1882); hans for gradmålingen udførte astronomiske observationer er blevne bearbejdede og udgivne af Geelmuyden. Fearnley var redaktør af almanakken 1863-91.

Kilder 

 

Astronomer fra Norge
Professorer fra Norge
Ansatte ved Oslo Universitet
Faglitterære forfattere fra Norge
Nordmænd i 1800-tallet
Personer fra Halden
Thomas Fearnley (flertydig)

Thomas Fearnley henviser til:

 Thomas Fearnley (1802–1842) – norsk kunstmaler
 Thomas Fearnley (1841–1927) – norsk skibsreder
 Thomas Fearnley (1880–1961) – norsk skibsreder
 Thomas Fearnley (1951–2013) – norsk skuespiller og teaterregissør
Cheryl Hines

Cheryl Ruth Hines (født 21. september 1965) er en amerikansk skuespiller, komiker, producer og instruktør, kendt for sin rolle som Larry Davids hustru Cheryl på HBO's Curb Your Enthusiasm, hvor hun blev nomineret til to Emmy Awards. Hun er i øjeblikket aktuel i hovedrollen som Dallas Royce på ABC's sitcom Suburgatory. I 2009 fik hun sin debut som instruktør med filmen Serious Moonlight.

Filmografi 
 A Bad Moms Christmas (2017)

Eksterne henvisninger 

 

Filmskuespillere fra USA
Tv-skuespillere fra USA
Personer fra Florida
Christoph Ernst Schack

Christoph Ernst Schack (født 23. juni 1716 på Gut Wendorf, Mecklenburg-Schwerin, død 8. november 1782 i Rostock) var en tysk godsejer og officer, far til Engel Schack.

Schack var søn af Emeke Hans Schack (1675-1731) og Sophia Elisabeth von Steinberg (1688-1756). Han var herre til Wendorf (1742), Schependorf (1742-1750) og Rehagen med Klatow (1749-1777). Han tjente fire år som page i braunschweig-wolfenbüttelsk tjeneste, derefter fændrik i prins Ludwig af Württembergs Dragonregiment, med hvilket han deltog i felttoget ved Rhinen, derpå på ungarsk side i 1735 i krigen mod tyrkerne, inden han i 1740 blev kejserlig ritmester i kyrassérregimentet von Potztatzky, hvorfra han fik afsked 1742.

Schack blev 4. september 1773 udnævnt til kammerherre på grund af den danske kong Christian 7.'s tilfredshed med hans søns tjeneste, og han blev 31. marts 1779 hvid ridder (ridder af Dannebrog).

14. juli 1742 ægtede han på Schloss Ivenack Dorothea Catharine von Plessen (født 1724, død 20. juni 1769 på Gut Wendorf), datter af Johann Friedrich von Plessen og Sophie Dorothea von Plessen.

Litteratur 
Danmarks Adels Aarbog (1932)

Christoph Ernst
Godsejere fra Tyskland
Tyskere i 1700-tallet
Officerer fra Tyskland
Kammerherrer fra Danmark
Riddere af Dannebrog (1671-1808)
Peter Mathias Joachim von Buchwald

Peter Mathias Joachim von Buchwald (10. august 1754 på Gudumlund – 10. november 1825) var en dansk hofmand, bror til Ludolph Frederik Buchwald-Brockdorff.

Han var søn af stiftamtmand Friedrich von Buchwald. Han blev opdraget i Halle og Bützow, var page i Gotha, studerede 1770-73 på ridderakademiet i Lüneburg og 1773-76 i Göttingen. Han blev 1777 kammerjunker hos enkedronning Juliane Marie, 1781 hos prinsesse Louise Augusta, blev 1784 hofmester, 1801 Hvid Ridder, 1806 overceremonimester og 1812 overkammerjunker.

Han blev gift 24. september 1779 med Marie Kirstine de Svanenskiold (22. juli 1762 i København - 22. december 1789), datter af kammerherre Niels Jørgensen de Svanenskiold (1729-1798) og Johanne Neergaard (1746-1804).

Kilder 
Danmarks Adels Aarbog 1913.

Peter Mathias Joachim
Riddere af Dannebrog (1671-1808)
Ceremonimestre fra Danmark
Danskere i 1700-tallet
Danskere i 1800-tallet
Hofmestre fra Danmark
Yorgos Sicilianos

Yorgos Sicilianos (født 29. august 1920 i Athen, Grækenland, død 29. marts 2005) var en græsk komponist.

Sicilianos hører til en af Grækenlands betydningsfulde komponister. Han studerede hos bl.a. Ildebrando Pizzetti, Darius Milhaud, Walter Piston, Boris Blacher og Vincent Persichetti.

Han har skrevet 3 symfonier, orkesterværker, kammermusik, balletmusik,strygerkvartetter etc.

Han var nær ven med dirigenten Dimitri Mitropoulos, som uropførte hans symfoni nr. 1 med The New York Philharmonic Orchestra i 1958.

Sicilianos brugte mange kompositions former og stilretninger i sine værker ligefra tonal, modal og seriel til tolvtoneteknik. Han brugte også den græske folklore som inspirationskilde.

Udvalgte værker 

 Symfoni i Hm - (1941-1947) - for orkester
 Symfoni nr. 1 (1956) - for orkester
 Symfoni nr. 2 (1994-1997) - for orkester

Kilde 
 Om Yorgos Sicilianos
 Om Yorgos Sicilianos på musicweb-international.com

Komponister fra Grækenland
Klassiske komponister fra det 20. århundrede
Ludolph Frederik Buchwald-Brockdorff

Ludolph Frederik baron Buchwald-Brockdorff, født Buchwald (25. marts 1752 på Gudumlund – 18. januar 1812 i Odense) var en dansk officer, bror til Friedrich von Buchwald.

Han var søn af ejer af Gudumlund, major Peder Mathias von Buchwaldt og hofmesterinde Idalia Ilsabe Ludvigsdatter von Bassewitz, blev 1759 kornet af kavaleriet, 1762 kornet reformé ved Sjællandske nationale Rytterregiment, 1766 sekondløjtnant med anciennitet fra 1763, 1769 sekondløjtnant reformé ved Livgarden til Fods og 1771 dimitteret. Samme år blev han student, privat dimitteret, 1775 kammerjunker hos Arveprins Frederik, 1776 cand.jur. og 1777 kammerherre. Han fik 26. maj 1784 bevilling at føre titel af baron og navnet Buchwald-Brockdorff.

Ægteskaber 
Han ægtede første gang 18. november 1777 i Mesinge Kirke Charlotte Amalie baronesse Brockdorff (25. april 1752 på Lykkesholm - 23. juni 1811), datter af lensbaron Schack Brockdorff til Baroniet Scheelenborg og Charlotta Amalia Lente af Adeler. Parret blev separeret 1784.

Anden gang ægtede han 1. maj 1788 i Davinde Kirke Sophie Magdalene Leth (4. april 1752 på Sanderumgård - 7. oktober 1837 i Odense), datter af generalløjtnant Mathias Leth og Catharina Hedvig Brockenhuus von Løwenhielm.

Kilder 
 Danske Jurister 1736-1936'..
 Ferdinand von Krogh: Den høiere danske Adel'', 1866, s. 212. Online hos Google Books

Ludolph Frederik
Baroner fra Danmark
Jurister fra Danmark
Kammerherrer fra Danmark
Danskere i 1700-tallet
Danskere i 1800-tallet
Kavaleriofficerer fra Danmark
Niels de Svanenskiold

Niels Jørgensen de Svanenskiold, født Jørgensen (6. marts 1729 på Rosenlund – 28. april 1798 på Svanholm) var en dansk godsejer og kammerherre, far til Peter de Svanenskiold.

Han var søn af generalauditør Jonas Jørgensen (død 1763). Fra 1752 var han medejer og fra 1763 eneejer af herregårdene Svanholm, Pagterold og Orebjerg (tidligere Overbjerg) og var også generalkrigskommissær. Han blev adlet 31. maj 1780 under navnet de Svanenskiold.

Han blev gift 19. juni 1761 i Ringsted med Johanne Neergaard (23. juni 1746 på Ringsted Kloster - 9. april 1804 i København) datter af Peter Johansen Neergaard til Ringsted Kloster. Efter hans død oprettede enken i 1800 Det Svanenskiold'ske Fideikommis.

Han er begravet i Krogstrup Kirke.

Kilder 
 Danmarks Adels Aarbog 1937.

Niels
Godsejere fra Danmark
Kammerherrer fra Danmark
Danskere i 1700-tallet
Krigskommissærer fra Danmark
Personer fra Lolland
De elleve sataniske jordiske regler

De elleve sataniske jordiske regler (også kaldt De Elleve Sataniske Regler For Jorden eller bare Jordens 11 regler) benyttes af bestemte grene af satanismen som f.eks. ateistisk satanisme og i LaVeyisme.

Fortolkning 
1. Begå ikke formynderi, men vær sikker på at man har lyst at høre din mening.

2. Belast ikke andre med dine bekymringer, de fleste har nok i deres egne.

3. Når du er på andres ejendom, udvis respekt ellers undlad at komme.

4. Skulle en gæst ikke udvise respekt i dit hjem, behandl denne skidt uden forbehold.

5. Gør ikke tilnærmelser, med mindre du modtager signaler. "Parringssignalet" er LaVeys forkortelse af de reflekser, der kan være faktorer til at fortælle, om en person skulle have en interesse i en seksuelt; forstørrede pupiller, hurtigt åndedræt, rødmen osv.

6. Tag ikke andres ting, med mindre de beder dig om det.

7. Man skal anerkende magiens magt, hvis du har brugt den. Om her tales om lavere magi eller højere magi, må være op til læseren. Hvis man mener det har virket, benægt da ikke virkningen. 

8. Klag ikke over noget, der ikke berør dig selv.

9. Skad aldrig børn.

10. Dræb ikke dyr med mindre angrebet eller til føde. Udtrykket "Ikke-menneskeligt" benyttes her for at skelne mellem et dyr og det dyriske menneske.

11. Når man befærdes på et åbent område, besvær ikke andre. Hvis nogen besvære dig, bed denne om at stoppe. Hvis denne undlader, ødelæg vedkommende.

Kritik af de elleve sataniske jordiske regler 
Der findes forskellige fejlslutninger, måske særligt i forbindelse med børne- og dyremishandling, der i nogle menneskers diskurs bliver kædet sammen med satanisme.
I tiden omkring det såkaldte "Satanic Ritual Abuse", der blandt andet foregik i USA i 80'erne, skrev Michelle Smith sammen med psykiateren Lawrence Pazder bogen Michelle Remembers, om børnemishandling i forbindelse med satanistiske ritualer. Hvilket ifølge regel nr. 9 ikke må finde sted, og så fremdeles. I Danmark har man ikke oplevet helt den samme moralske panik, dog bragte f.eks. Ekstra Bladet i 1991 en artikel "Satanismen er over os som en storm", hvor Johannes Aagaard fra det nu lukkede Dialogcenteret, blev interviewet om satanisme. Artiklen er på mange måder sigende for, hvordan den amerikanske Satanic Panic har påvirket Danmark, hvor Dialogcenteret kom til at fremstå som de danske eksperter i satanisme på trods af, at deres faglige indgang til emnet har været under kritik. De har i mange tilfælde misforstået og fejlbehandlet informationer på en sådan måde, at det end ikke kan forsvares som subjektive teologiske analyser.

De elleve sataniske jordiske regler

Se også 
 Satans bibel skrevet af Anton LaVey
 De Ni Sataniske Erklæringer
 De ni sataniske dødssynder

Referencer

Eksterne henvisninger 
 Ofte stillede spørgsmål  om satanisme
 Satanisk Forum 

Satanisme
Thomas Nicolay Fearnley

Thomas Nicolay Fearnley (9. april 1841 i Amsterdam - 17. maj 1927 i Oslo) var en norsk forretningsmand, søn af Thomas Fearnley.

Fearnley etablerede 1869 i Kristiania en skibsrederi- og skibsmæglerforretning, fra 1872 drevet under firma Fearnley & Eger, der efterhånden blev et af de ledende inden for Norges skibsrederibedrift. Fearnley forestod sammen med konsul Axel Heiberg og bryggeriejerne brødrene Ringnes udrustningen og en betydelig del af den økonomiske risiko ved Nansens polarhavekspedition 1893-96, ligesom en række andre videnskabelige og almennyttige foretagender ved århundredeskiftet 1900 er blevne støttede af ham. Fearnley har en årrække været medlem af Videnskabsselskabet i Kristiania og af det norske Geografiske Selskabs styre. Megen interesse og offervillie visede han lige over for sportslivets udvikling i Norge; han var således i 25 år formand for Christiania Skiklub. Fearnley var 1899-1905 hofjægermester hos Oscar II. Fearnley udtrådte sommeren 1921 af firmaet Fearnley & Eger; forretningen er senere fortsat af hans søn, Thomas Fearnley den yngre med skibsreder Dagfinn Paust som kompagnon. 1919 bortskænkede Fearnley og hans frue 900 000 kr. i godgørende øjemed.

Kilder 

 
 

Skibsredere fra Norge
Nordmænd i 1800-tallet
Nordmænd i 1900-tallet
Personer fra Amsterdam
Canal8 Sport

Canal8 Sport var en dansk tv-kanal ejet af TV4 Group og C More Entertainment .

Kanalen blev annonceret den 3. juli 2012 og startede sendingerne 13. august 2012. Der blev den 3. juni 2013 lanceret en HD udgave af kanalen.

Kanalen er først og fremmest en fodboldkanal og viser kampe fra danske Superliga, La Liga, Serie A, Major League Soccer, Eredivisie og UEFA Europa League og andre sportsgrene som UFC kampe, ATP Tennis, Indycar Racing og svenske sportsgrene midweeks, ligesom ishockey fra Elitserien og Elitserien (speedway). 

Kanalen er også kendt for sine Late Night Classic Fights, der viser verden Extreme Cagefighting og ESPN Classic Ringside.

Canal8 Sport blev i 2015 opkøbt sammen med søsterkanalen Canal 9 af SBS Discovery. 

Canal8 Sport lukkede d. 30. juni 2015 og fra d, 1. juli 2015 blev Canal8 Sport og Eurosport 2 slået sammen til Eurosport Danmark

Referencer 

Tv-kanaler fra Danmark
Etableret i 2012
C More
Ophørt i 2015
Debra Monk

Debra Monk (født 27. februar 1949 i Middletown, Ohio) er en amerikansk skuespiller, sanger og forfatter.

Hun blev kåret som den "bedste personlighed" af afgangsklassen på Wheaton High School i Silver Spring, Maryland. Hun er uddannet fra Frostburg State University i 1973. I 1975 modtog Monk en Master of Fine Arts grad fra Southern Methodist University i Dallas, Texas.

Filmografi

Film

TV 
En Nero Wolfe Mystery
Law & Order
Ellen Foster
Redwood Curtain
Kvinder og Wallace
NYPD Blå - 1999 Emmy Award i rollen Katie Sipowicz
The Music Man
Greys Hvide Verden - Louise O'Malley (sæsoner 3-8)
Noter fra Underbelly
Desperate Housewives - i Sæson 3 Episode "Børn og Kunst"
Skader - Denise Parsons
Frasier 2003 Sæson 11 episode "Ingen sex venligst Vi Skittish"
Glee sæsonen 2009 1 episode "Acafellas"
Good Luck Charlie, det er jul!
White Collar 2012 sæsonen 3 episode " Pulling Strings "

Eksterne henvisninger 
 
 

Skuespillere fra Ohio
Filmskuespillere fra USA
Teaterskuespillere fra USA
Tv-skuespillere fra USA
Forfattere fra USA
Sangere fra USA
Caja Rural-Seguros RGA

Caja Rural-Seguros RGA (UCI Team Kode: CRJ) er et spansk professionel kontinental cykelhold. Det er sponsoret af den spansk bankkoncern Grupo Caja Rural. Holdet har flere gange deltaget i Spaniens største cykelløb Vuelta a España. Holdet blev grundlagt i 2010.

Ryttere

2023

Sejre

2022

Sejre

2021

Sejre

2020

2019

Eksterne henvisninger 

Cykelhold fra Spanien
Etableret i 2010
Pamplona
Michal Peškovič

Michal Peškovič (født 8. februar 1982 i Partizanske) er en slovakisk fodboldspiller, der spiller for PFC Neftci Baku i Aserbajdsjan. Han er bror til en anden fodboldspiller Boris Peškovič
 
Den 19. juli 2013 indgik Peškovič en et-årig aftale med den nyoprykkede Superligaklub Viborg FF, hvor han var udset til at afløse  Martin Hansen, der efter halvandet år i klubben i sommeren 2013 skiftede til FC Nordsjælland.
Han rejste tilbage til Polen efter at Viborg FF rykkede ned fra superligaen, og skrev derefter kontrakt med Podbeskidzie Bielsko-Biała.

Eksterne henvisninger 
Profil transfermarkt.dk

Referencer 

Fodboldspillere fra Slovakiet
Fodboldspillere fra Viborg FF
Fodboldspillere fra Ruch Chorzów
Fodboldspillere fra Aris Thessaloniki F.C.
Stephen Tobolowsky

Stephen Harold Tobolowsky (født 30. maj 1951) er en amerikansk skuespiller. Han er kendt for sin rolle som Ned Ryerson i Groundhog Day, samt at portrættere kommissær Hugo Jarry i Deadwood i ni episoder og Bob Bishop i Heroes i elleve episoder.
Tobolowsky har en tilbagevendende rolle som Sandy Ryerson i Glee og som Stu Beggs i Californication.

Udover skuespil, laver Tobolowsky en audio podcast en gang om måneden af selvbiografiske historier om hans skuespil og personlige liv. Han har også forfattet The Dangerous Animals Club and Cautionary Tales baseret på originale historier.

Filmografi

Film

Tv-serier

Referencer

Eksterne henvisninger 
 

Skuespillere fra USA
Røjkær Sø

Røjkær Sø, Rørkær Sø (dansk) eller Roikier See (tysk) er en sø beliggende i Tremmerup Skov få kilometer syd for Flensborg Fjord. Administrativt hører søen under Lyksborg Kommune i den nordtyske delstat Slesvig-Holsten. I den danske periode lå søen i Munkbrarup Sogn (Munkbrarup Herred, Flensborg Amt). Søen er omgivet af Mejervig i vest, Rødehus i syd og Ulstrupmark i vest. Den er med et areal på cirka 3,6 ha en af flere mindre søer omkring Lyksborg by. Beliggende midt i et skovområde anses søen for Angels eneste skovsø. Søen danner nu udgangspunkt for et varierende dyreliv med en række ynglende vandfugle.

Søen opstod i 1200-tallet, da munkene fra det nærliggende Ryd Kloster omdannede en skovmose til en fiskdam. Formålet var, at få både ferskvand som drikkevand og fisk. Af betydning var især karpeavlen. Navnet Røjkær er første gang dokumenteret 1779. Forleddet er enten afledt af plantenavnet rør eller af roj / rød for rydning. Efterleddet henviser til et kæret. Navnet er blevet både anvendt for selve fiskedammen og vadområdet (kæret) i omegnen. På dansk findes både formen Røjkær og Rørkær.

Eksterne henvisninger 
 Miljøministeriet om Røjkær Sø

Noter 

Lyksborg
Søer i Slesvig-Holsten
Angel
Byens bedste horehus (film)

Byens bedste horehus er en amerikansk musikalsk komedie film, omskrevet af Colin Higgins fra bogen The Best Little Whorehouse in Texas af Larry L. King & Peter Masterson.

Medvirkende 

 Burt Reynolds som Sheriff Ed Earl Dodd
 Dolly Parton som Mona Stangley
 Dom DeLuise som Melvin P. Thorpe
 Charles Durning som guvernør
 Theresa Merritt som Jewel
 Jim Nabors som Deputy Fred
 Lois Nettleton som Dulcie Mae
 Noah Beery Jr. som Edsel
 Robert Mandan som Senator Charles Wingwood
 Barry Corbin som C.J.
 Mary Jo Catlett som Rita Crowell
 Mary Louise Wilson som Miss Modene
 Howard K. Smith som sig selv
 Donald F. Colson som Jeff Gerald
 Helen Kleeb som Dora 
 Mickey Jones som Henry
 Bobby Fite som Dulcie Mae's søn
 Paula Shaw som Wulla Jean
 Kenneth White som Sheriff Jack Roy
 Ted Gehring som Sheriff Chapman
 Verne Lundquist som fodboldanmelder
 Lee Grosscup
 Alice Drummond som Governor's secretary
 Terri Treas som Chicken Ranch Girl: Taddy-Jo
 Randy Bennett som Privates Boy
 Andrea Pike som Chicken Ranch Girl: Shy
 Valerie Leigh Bixler som Chicken Ranch Girl: Angel

Eksterne henvisninger 
 

Amerikanske film fra 1982
Komediefilm fra USA